पानीपत। हरियाणा की भाजपा सरकार अपना तीसरा बजट पेश करने जा रही है। बड़ी-बड़ी घोषणाओं की तैयारी है, सरकार से जनता को भी बड़ी उम्मीदें हैं। लेकिन पिछले बजट में सीधे जनता को लाभ पहुंचाने के लिए की गई 10 घोषणाओं का भास्कर ने हाल जाना तो पता चला कि अभी तक लोगों को 10 प्रतिशत लाभ भी नहीं मिल पाया है।
इन घोषणाओं में सिविल हॉस्पिटल्स में हीमोडॉयलिसिस, सीटी स्कैन , सरकारी स्कूलों में ड्यूल डेस्क, आईटीआई, नहरी सिंचाई और हाईवे से जुड़ी गांव और छोटे कस्बों की सड़कों को गड्ढामुक्त करना शामिल है। हालात यह हैं कि अभी तीन जिलों में ही डायलिसिस और सीटी स्कैन की सुविधा उपलब्ध हो पाई। ऐसा ही हाल स्कूलों में ड्यूल डेस्क को लेकर भी है। प्रदेश में सिर्फ सोनीपत ही ऐसा जिला है जहां कुछ स्कूलों में ड्यूल डेस्क पहुंचाई गई हैं। बाकी सब जिलों के छात्र-छात्राएं अभी इसके इंतजार में ही हैं। वहीं जिला सिंचाई याेजना भी अभी कागजों में चल रही है।
हेल्थ: प्रदेश के सभी सरकारी अस्पतालों में हीमोडायलिसिस, सीटी स्कैन की सुविधा
हकीकत : अब तक सिर्फ करनाल, गुड़गांव और सोनीपत में ही हीमोडायलिसिस, सीटी स्कैन की सुविधा शुरू हो पाई है। खुद स्वास्थ्य मंत्री अनिल विज के जिले अंबाला में ही हीमोडायलिसिस की सुविधा नहीं है। सीटी स्कैन की मशीन खरीद कर आ चुकी है पर चलाने वाला कोई नहीं है। हिसार, रोहतक और झज्जर का भी यही हाल है।
करनाल में बागवानी विवि की स्थापना
हकीकत : अभी तक न तो अंजनस्थली में बागवानी विश्वविद्यालय का निर्माण शुरू हुआ और न मेडिकल यूनिवर्सिटी निर्माण के लिए कंसलटेंट की नियुक्ति हुई।
मरीजों का इलेक्ट्रॉनिक हेल्थ कार्ड से इलाज
हकीकत : पिछले एक साल से प्रदेश भर के सिविल हॉस्पिटल में मरीजों को आधार कार्ड से जोड़ने की ही प्रक्रिया चल रही है। लेकिन अब तक इलेक्ट्रॉनिक स्वास्थ्य कार्ड सुविधा शुरू नहीं हो पाई है।
600 नई बसें और 2 नए अंतरराज्यीय बस अड्डे
हकीकत: फरीदाबाद के सेक्टर-12 में बनने वाले अंतरराज्यीय बस अड्डे की अभी तक शुरुआत भी नहीं। करनाल में इंद्री रोड पर बनाए जाने वाले अंतरराज्यीय बस अड्डे की प्रक्रिया धीमी है। वहीं, प्रदेश में रोडवेज की 600 नई बसें चलाने की घोषणा थी लेकिन एक साल में सिर्फ 300 बसों का टेंडर ही हो पाया। यानी सड़क पर एक भी नई बस नहीं आई।
फोरलेन एनएच बने न गड्ढामुक्त हुई सड़कें
हकीकत : एनएच घोषित गुड़गांव-पटौदी- रेवाड़ी, फतेहाबाद-रतिया-बुढलाडा मंडी, जींद-सफीदों-पानीपत, तितरम मोड़ कैथल-जींद-हांसी, हिसार-तोशाम-बाढड़ा-सतनाली-महेंद्रगढ़-रेवाड़ी फोरलेन नहीं बने। वहीं, कनेक्टिंग सड़कें भी गड्ढामुक्त नहीं हुईं।
स्किल डेवलपमेंट को पलवल में यूनिवर्सिटी
हकीकत : पलवल के गांव दुधौला में विश्वकर्मा कौशल यूनिवर्सिटी और बडौली में डिग्री कॉलेज बनाने की घोषणा की गई थी, जिसका अभी तक न तो कोई बजट आया है और न ही कार्य शुरू हुआ है।
आगे की स्लाइड्स में पढें पूरी खबर
hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva